PLOs hovedkvarter var lokalisert i Hammam al-Shatt, omtrent 19 km fra hovedstaden Tunis. Angrepet fant sted på formiddagen den 1. oktober. Målet til Israel var å ødelegge hovedkontoret til PLO samt drepe Arafat. Det er antatt at angrepet kom som en hevnaksjon etter at tre israelere hadde blitt drept på en seilbåt på Kypros. Disse drapene ble utført av Styrke 17 noen dager tidligere.